
Ministru kabineta sēdes protokollēmums

Likumprojekts "Likumprojekts "Valsts ieņēmumu dienesta likums""

· 1. Atbalstīt iesniegto likumprojektu.
·  
· 2. Valsts kancelejai sagatavot likumprojektu iesniegšanai Saeimā vienlaikus ar likumprojektu "Nodokļu un muitas policijas likums", likumprojektu "Grozījumi likumā “Par nodokļiem un nodevām"", likumprojektu "Grozījumi Muitas likumā", likumprojektu "Grozījumi likumā "Par skaidras naudas deklarēšanu uz valsts robežas"" un likumprojektu "Grozījumi Kriminālprocesa likumā".
·  
· 3. Noteikt, ka atbildīgais par likumprojekta turpmāko virzību Saeimā ir finanšu ministrs.
·  
· 4. Lūgt Saeimu likumprojektu izskatīt vienlaikus ar likumprojektu "Nodokļu un muitas policijas likums", likumprojektu "Grozījumi likumā "Par nodokļiem un nodevām"", likumprojektu "Grozījumi Muitas likumā", likumprojektu "Grozījumi likumā "Par skaidras naudas deklarēšanu uz valsts robežas"" un likumprojektu "Grozījumi Kriminālprocesa likumā" (likumprojektu pakete).
·  
· 5. Finanšu ministrijai līdz 2025. gada 1. jūnijam iesniegt Ministru kabinetā izskatīšanai šādus Ministru kabineta noteikumu projektus:
· 5.1. Valsts ieņēmumu dienesta nolikumu;
·  
· 5.2. grozījumus Ministru kabineta 2003. gada 29. aprīļa noteikumos Nr.239 "Finanšu ministrijas nolikums";
·  
· 5.3. par Valsts ieņēmumu dienesta muitas iestādes ierēdņu dienesta pakāpēm;
·  
· 5.4. par Valsts ieņēmumu dienesta muitas iestādes ierēdņu formas tērpiem, dienesta pakāpju atšķirības zīmēm un žetoniem;
·  
· 5.5. par Valsts ieņēmumu dienesta ierēdņu un darbinieku dienesta apliecībām;
·  
· 5.6. Valsts ieņēmumu dienesta valsts informāciju sistēmu noteikumi;
·  
· 5.7. par fizisko personu datu apstrādi Valsts ieņēmumu dienesta valsts informācijas sistēmās.
·  
· 6. Finanšu ministrijai (Valsts ieņēmumu dienestam) sadarbībā ar Datu valsts inspekciju pārskatīt regulējumu par Valsts ieņēmumu dienesta veikto fizisko personu datu profilēšanu un automatizēto lēmumu pieņemšanu un līdz 2025.gada 1.jūlijam iesniegt Ministru kabinetā nepieciešamos grozījumus.

